CELEX: 62016CN0225
Language: lt
Date: 2016-04-22 00:00:00
Title: Byla C-225/16: 2016 m. balandžio 22 d. Hoge Raad der Nederlanden (Nyderlandai) pateiktas prašymas priimti prejudicinį sprendimą baudžiamojoje byloje prieš Mossa Ouhrami

27.6.2016   
            
            
               LT
            
            
               Europos Sąjungos oficialusis leidinys
            
            
               C 232/7
            
         2016 m. balandžio 22 d.Hoge Raad der Nederlanden (Nyderlandai) pateiktas prašymas priimti prejudicinį sprendimą baudžiamojoje byloje prieš Mossa Ouhrami
   (Byla C-225/16)
   (2016/C 232/08)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Baudžiamoji byla prieš:
   
   Mossa Ouhrami
   
      Prejudiciniai klausimai
   
   
               1.
            
            
               Ar Grąžinimo direktyvos (1) 11 straipsnio 2 dalį reikia aiškinti taip, kad joje nurodytas penkerių metų laikotarpis apskaičiuojamas:
               
                           a)
                        
                        
                           nuo momento, kai priimtas draudimas atvykti (arba atgaline data: jam prilyginamas paskelbimas nepageidaujamu), arba
                        
                     
                           b)
                        
                        
                           nuo momento, kai atitinkamas asmuo – trumpai tariant – faktiškai išvyko iš Europos Sąjungos valstybių narių, arba
                        
                     
                           c)
                        
                        
                           nuo bet kurio kito momento?
                        
                     
         
               2.
            
            
               Ar Grąžinimo direktyvos 11 straipsnio 2 dalį, atsižvelgiant į pereinamojo laikotarpio teisės normų taikymą, reikia aiškinti taip, kad dėl šios nuostatos iki šios direktyvos įsigaliojimo priimti sprendimai, kurių teisinė pasekmė yra tai, kad adresatas turi dešimt metų iš eilės nebūti Nyderlanduose ir, atsižvelgiant į atitinkamas individualaus atvejo aplinkybes, nustatomas draudimas atvykti, ir kuriuos buvo galima apskųsti, nebekelia teisinių pasekmių, jeigu šio įpareigojimo trukmė tuo metu, kai ši direktyva turėjo būti perkelta, arba tuo metu, kai buvo konstatuota, kad šio sprendimo adresatas yra Nyderlanduose, buvo ilgesnė už nurodytąją šioje nuostatoje?
            
         
      (1)  2008 m. gruodžio 16 d. Europos Parlamento ir Tarybos direktyva 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse (OL L 348, 2008, p. 98).